„Acordul secolului” pe care Arabia Saudită îl pregătește pentru Trump. De la „stat paria” la jucător cheie în negocierile cu Iranul
În timp ce Orientul Mijlociu se pregătește pentru revenirea lui Donald Trump la Casa Albă, Arabia Saudită caută să ajungă la un acord cu Washingtonul care să reflecte mai bine statutul geopolitic în ascensiune al Riadului și schimbările vaste prin care a trecut regiunea în ultimii patru ani, scrie Newsweek. Analiștii spun că următorul președinte al Statelor Unite va trebui să se folosească de legăturile apropiate cu Israelul pentru a continua procesul de creare a unui stat palestinian, dacă dorește normalizarea relațiilor dintre statele arabe și Israel.